*Proiect*

**GUVERNUL REPUBLICII MOLDOVA**

**HOTĂRÎRE Nr. \_\_\_\_\_**

**din \_\_\_\_ \_\_\_\_\_\_\_\_\_\_\_\_\_\_\_\_\_ 2017**

**mun. Chişinău**

**pentru aprobarea Regulamentului sanitar privind limitarea utilizării anumitor derivați epoxidici în materialele și obiectele destinate să vină în contact cu produse alimentare**

În temeiul art. 9 alin. (1) şi (9) din Legea nr.78-XV din 18 martie 2004 privind produsele alimentare (Monitorul Oficial al Republicii Moldova, 2004, nr.83-87, art.431), cu modificările şi completările ulterioare, art. 6 din Legea nr.10-XVI din 3 februarie 2009 privind supravegherea de stat a sănătăţii publice (Monitorul Oficial al Republicii Moldova, 2009, nr.67, art.183), cu modificările şi completările ulterioare, Guvernul HOTĂRĂŞTE:

1. Se aprobă Regulamentul sanitar privind limitarea utilizării anumitor derivați epoxidici în materialele și obiectele destinate să vină în contact cu produse alimentare (se anexează).

2. Regulamentul sanitar privind limitarea utilizării anumitor derivați epoxidici în materialele și obiectele destinate să vină în contact cu produse alimentare intră în vigoare în termen de 3 luni de la data publicării în Monitorul Oficial al Republicii Moldova.

3. Se permite comercializarea materialelor și obiectelor fabricate cu utilizarea anumitor derivați epoxidici destinate să vină în contact cu produse alimentare, introduse pe piaţă în mod legal înainte de data intrării în vigoare a prezentului Regulament, pînă la epuizarea stocurilor.

4. Controlul asupra executării prezentei hotărîri se pune în sarcina Ministerului Sănătăţii.

**PRIM-MINISTRU                                                        Pavel FILIP  
  
    Contrasemnează:  
    Ministrul sănătăţii                                                         Ruxanda Glavan**

Aprobat  
prin Hotărîrea Guvernului nr.   
din 2017

REGULAMENTUL SANITAR  
privind limitarea utilizării anumitor derivați epoxidici în materialele și obiectele destinate să vină în contact cu produse alimentare

Regulamentul sanitar privind limitarea utilizării anumitor derivați epoxidici în materialele și obiectele destinate să vină în contact cu produse alimentare (în continuare–Regulament) transpune prevederile REGULAMENTUL (CE) NR. 1895/2005 AL COMISIEI din 18 noiembrie 2005 privind limitarea utilizării anumitor derivați epoxidici în materialele și obiectele destinate să vină în contact cu produse alimentare, publicat în Jurnalul Oficial al Uniunii Europene nr. JO, L 302, 19.11.2005, p. 28–32 şi este o măsură specifică în sensul Regulamentului (CE) nr. 1935/2004, articolul 5 alineatul (1) literele a), c), d), e), f), h), i) şi j), transpus în legislaţia naţională prin Hotărîrea Guvernului nr. 308 din 29 aprilie 2011 „Pentru aprobarea Regulamentului sanitar privind materialele şi obiectele destinate să vină în contact cu produsele alimentare”.

**I. Dispoziţii generale**

1. Prezentul Regulament se aplică materialelor și obiectelor, inclusiv materialelor și obiectelor active și inteligente, destinate să intre în contact cu produsele alimentare, menționate la punctul 4 al Regulamentului sanitar privind materialele şi obiectele destinate să vină în contact cu produsele alimentare, aprobat prin Hotărîrea Guvernului nr. 308 din 29 aprilie 2011, care sunt fabricate din substanțele prezentate în continuare sau conțin una sau mai multe dintre aceste substanțe:

|  |  |
| --- | --- |
| 1) | 2,2-bis(4-hidroxifenil)propan - bis(2,3-epoxipropil) eter, denumit în continuare „BADGE” (nr. CAS 001675-54-3) și unii dintre derivații acestuia; |

|  |  |
| --- | --- |
| 2) | bis(hidroxifenil)metan - bis(2,3-epoxipropil) eteri, denumiți în continuare „BFDGE” (nr. CAS 039817-09-9); |

|  |  |
| --- | --- |
| 3) | alți novolac glicidil eteri, denumiți în continuare „NOGE”. |

2. În sensul prezentului Regulament, se aplică noțiunile prevăzute în Regulamentul sanitar privind materialele şi obiectele destinate să vină în contact cu produsele alimentare, aprobat prin Hotărîrea Guvernului nr. 308 din 29 aprilie 2011 (Monitorul Oficial al Republicii Moldova, 2011, nr.74-77, art.352) și Regulamentul sanitar privind materialele şi obiectele din plastic destinate să vină în contact cu produsele alimentare aprobat prin Hotărîrea Guvernului nr. 278 din 24 aprilie 2013 (Monitorul Oficial al Republicii Moldova, 2013, nr.97-103, art.340), inclusiv și definiția specifică după cum urmează:

 1) expresia „materiale și obiecte” reprezintă:

|  |  |  |
| --- | --- | --- |
| a) | materiale și obiecte realizate din orice tip de materiale plastice; | |
| b) | | materiale și obiecte cu straturi superficiale de acoperire și |

c) adezivi

3. Prezentul regulament nu se aplică recipientelor sau rezervoarelor de depozitare cu o capacitate mai mare de 10 000 de litri sau conductelor care aparțin acestora sau sunt conectate la acestea, prevăzute cu straturi de acoperire speciale denumite „învelișuri pentru trafic intens”.

**II. Cerințe pentru substanțele componente**

4. Materialele și obiectele nu trebuie să elibereze substanțele BADGE enumerate în anexa I la prezentul Regulament într-o cantitate care depășește limitele stabilite în anexa menționată.

5. Se interzice utilizarea și/sau prezența BFDGE la fabricarea materialelor și obiectelor.

6. Se interzice utilizarea și/sau prezența NOGE la fabricarea materialelor și obiectelor.

**III. Declarația conformității**

7. La etapele de comercializare, altele decât etapele de vânzare cu amănuntul, materialele și obiectele care conțin BADGE și derivații acestuia trebuie să fie însoțite de o declarație scrisă în conformitate cu punctual 19 al Regulamentului sanitar privind materialele şi obiectele destinate să vină în contact cu produsele alimentare, aprobat prin Hotărîrea Guvernului nr. 308 din 29 aprilie 2011.

8. O documentație corespunzătoare este disponibilă pentru demonstrarea acestei conformități.

9. Această documentație se pune la dispoziția autorităților competente, la cererea acestora.

**Anexă nr. 1**

la Regulamentul sanitar privind limitarea utilizării

anumitor derivați epoxidici în materialele

și obiectele destinate să vină în contact

cu produse alimentare

**Limite de migrație specifice pentru BADGE și unii dintre derivații acestuia**

1.   Suma migrațiilor următoarelor substanțe:

|  |  |
| --- | --- |
| 1) | BADGE [= 2,2-bis(4-hidroxifenil)propan - bis(2,3-epoxipropil) eter] (nr. CAS = 001675-54-3); |
| 2) | BADGE.H2O (nr. CAS = 076002-91-0); |
| 3) | BADGE.2H2O (nr. CAS = 005581-32-8) |

nu trebuie să depășească următoarele limite:

|  |  |
| --- | --- |
| — | 9 mg/kg la produse alimentare sau simulanți alimentari sau |
| — | 9 mg/6 dm2, în conformitate cu cazurile prevăzute la punctele 15-18 al Regulamentului sanitar privind materialele şi obiectele din plastic destinate să vină în contact cu produsele alimentare aprobat prin Hotărîrea Guvernului nr. 278 din 24 aprilie 2013. |

2.   Suma migrațiilor următoarelor substanțe:

|  |  |
| --- | --- |
| 1) | BADGE.HCl (nr. CAS = 013836-48-1); |

|  |  |
| --- | --- |
| 2) | BADGE.2HCl (nr. CAS = 004809-35-2); |

|  |  |
| --- | --- |
| 3) | BADGE.H2O.HCl (nr. CAS = 227947-06-0) |

nu trebuie să depășească următoarele limite:

|  |  |
| --- | --- |
| — | 1 mg/kg la produse alimentare sau simulanți alimentari sau |
| — | 1 mg/6 dm2, în conformitate cu cazurile prevăzute la punctele 15-18 al Regulamentului sanitar privind materialele şi obiectele din plastic destinate să vină în contact cu produsele alimentare aprobat prin Hotărîrea Guvernului nr. 278 din 24 aprilie 2013. |

3.  Încercările pentru determinarea migrației se realizează în conformitate cu normele stabilite de Regulamentul sanitar privind materialele şi obiectele din plastic destinate să vină în contact cu produsele alimentare aprobat prin Hotărîrea Guvernului nr. 278 din 24 aprilie 2013.